**FIZETÉSI MEGÁLLAPODÁS**

**1. SZ. MÓDOSÍTÁSA**

**a „Budapest Komplex Integrált Szennyvízelvezetése” fővárosi beruházási**

**projekt Budapest Főváros II. kerület területére eső szennyvízcsatorna fejlesztési munkái megvalósításának támogatására, és a KEOP támogatási programban megvalósuló projekthez szükséges önerő biztosításában való közreműködésről szóló**

**Megállapodásban foglalt egyes pénzügyi feltételek teljesítéséről**

**Fizetési Megállapodás 1. sz. módosítása**

amely megállapodás (a továbbiakban: „Megállapodás”) az alulírott időpontban, a következő szerződő felek között jött létre:

(1) Budapest Fővárosi Önkormányzata (székhely: 1052 Budapest, Városház u. 9-11.; törzskönyvi azonosító szám: 735638; adószám: 15735636-2-41, képviseletében Tarlós István főpolgármester (továbbiakban: „Főváros”),

(2) Budapest Főváros II. Kerületi Önkormányzat (székhely: 1024 Budapest, Mechwart liget 1.; törzskönyvi azonosító szám: 735650; képviseletében Dr. Láng Zsolt polgármester (továbbiakban: „Kerület”)

illetve a Főváros és a Kerület – a továbbiakban együttesen: a „Felek” vagy (ha a szövegösszefüggés úgy kívánja, a továbbiakban egyenként a „Fél”)

1. **Előzmények**

A Főváros és a Kerület között 2014. november 20-án megállapodást kötött a „Budapest Komplex Integrált Szennyvízelvezetése” fővárosi beruházási projekt Budapest Főváros II. kerület területére eső szennyvízcsatorna fejlesztési munkái megvalósításának támogatására, és a KEOP támogatási programban megvalósuló projekthez szükséges önerő biztosításában való közreműködésről szóló Megállapodásban foglalt egyes pénzügyi feltételek teljesítéséről (továbbiakban: **Fizetési Megállapodás**).

A Fizetési Megállapodás I. pontjában Felek rögzítették, hogy a Fizetési Megállapodás célja a Főváros és a Kerület között 2013. július 2 –án létrejött, „Budapest Komplex Integrált Szennyvízelvezetése” fővárosi beruházási projekt Budapest Főváros II. kerület területére eső szennyvízcsatorna fejlesztési munkái megvalósításának támogatására, és a KEOP támogatási programban megvalósuló projekthez szükséges önerő biztosításában való közreműködésre” tárgyú megállapodás (a továbbiakban **Fejlesztési Megállapodás**) 3. d.) pontja alapján a Kerületet terhelő hozzájárulás mértékének, valamint az elszámolás és fizetés rendjének szabályozása.

Felek a Fizetési Megállapodást, annak VI. pontja alapján kizárólag írásban módosíthatják. Erre tekintettel Felek a Fizetési Megállapodás módosításáról az alábbiak szerint állapodnak meg.

1. **Módosítás indoka**

A Főváros a Kerület érintő csatornafejlesztést a Fejlesztési Megállapodásban foglaltak szerint megvalósította, a Főváros a kivitelezést végző vállalkozókkal elszámolt. Az elszámolás eredményeként Felek a Fizetési Megállapodás jelen módosításában a Kerületet terhelő tényleges kerületi hozzájárulás mértékét és kifizetésének ütemezését határozzák meg.

1. **Módosuló rendelkezések**
   1. Felek a Fizetési megállapodás I. pont 7-8. bekezdéseit az alábbiak szerint módosítják:

**Eredeti szöveg**

„*A Kerületet terhelő hozzájárulás megfizetésének szabályait és tervezett éves eloszlását a Fejlesztési Megállapodás 2. sz. melléklete rögzíti. E szerint a Kerület vállalta, hogy a területén végzett hálózatfejlesztési munkák költségeihez vállalat önrész hozzájárulás aktuális összegét a Fővárosi lehívó levelek kézhezvételét követően a Főváros számlájára átutalja. Amennyiben a Fejlesztési Megállapodásban vállalt fizetési kötelezettségét a Kerület elmulasztja, a törvényes késedelmi kamat fizetésének terhével helyt áll a Főváros felé.*

*A Fejlesztési Megállapodás 2. sz. melléklete alapján a Kerületet érintő hálózatfejlesztési elemek teljes elszámolható (nettó) építési becsült költségei 6%-a összesen 62 837434 Ft.„*

**Módosított szöveg (módosuló rész vastagon szedve)**

„***A Fejlesztési Megállapodásban a Kerület vállalta****, hogy a területén végzett hálózatfejlesztési munkák költségeihez vállalt önrész hozzájárulás aktuális összegét a Fővárosi lehívó levél kézhezvételét követően a Főváros számlájára 15 banki napon belül átutalja. Amennyiben a Fejlesztési Megállapodásban vállalt fizetési kötelezettségét a Kerület elmulasztja, a törvényes késedelmi kamat fizetésének terhével helyt áll a Főváros felé.*

***A Fejlesztési Megállapodás alapján a Kerületet érintő hálózatfejlesztési elemek teljes elszámolható (nettó) építési költségei 6%-a összesen 57 243 025 Ft***.„

* 1. Felek a Fizetési megállapodás II. pont 1-4. bekezdéseit az alábbiak szerint módosítják:

**Eredeti szöveg**

„*A Felek jelen Fizetési Megállapodással a Fejlesztési Megállapodás 2. sz. mellékletében rögzített Kerületet érintő hálózatfejlesztési elemek teljes elszámolható (nettó) építési becsült költségei 6%-át 62 837434 Ft összegben határozzák meg.*

*Figyelemmel a Fejlesztési Megállapodás 3. d.) pontjában rögzített elvekre, valamint a halasztott önerő fizetési lehetőségre Felek kijelentik, hogy*

* *a 2013., valamint 2014. évekre vonatkozóan a tárgyévben felmerült - fővárosi önerő igénybevételével teljesített - Kerületet érintő elszámolható teljes nettó építési költségek (ide értve a vállalkozói előleget is) 6%-át, továbbá a sávos/nyomvonalas helyreállítást meghaladó, Kerület által igényelt útburkolat helyreállítás el nem számolható teljes költségét (a továbbiakban együtt: kerületi hozzájárulás) a Kerület a költségek felmerülését követő évben egy összegben téríti meg a Főváros részére a fővárosi lehívó levél kézhezvételét követő 15 banki napon belül*
* *a 2015. év I. és II. félévben felmerült költségek esetében a Kerület a költségek felmerülését követő félévben teljesíti a kerületi hozzájárulást.*

*A Felek a Fejlesztési Megállapodás 2. számú mellékletében rögzített kerületi hozzájárulás keretösszegét és annak fizetési ütemezését az alábbiak módosítják:*

|  |  |  |  |
| --- | --- | --- | --- |
|  | *2014. év* | *2015. év* | *Összesen* |
| *A kerületi hozzájárulás tervezett ütemezése* | *0 Ft* | *62 837434 Ft* | *62 837434 Ft* |

*A fizetési ütemezés a BKISZ projekt támogatási szerződésében és az építési szerződésben megfogalmazottak, a munkák előrehaladása és a vállalkozók által benyújtott számlák pénzügyi ütemezése függvényében változhat*.”

**Módosított szöveg (módosuló rész vastagon szedve)**

„*A Felek jelen Fizetési Megállapodással a* ***Fejlesztési Megállapodásban*** *rögzített Kerületet érintő hálózatfejlesztési elemek teljes elszámolható (nettó) építési költségei 6%-át* ***57 243 025***  *Ft összegben határozzák meg.*

*Figyelemmel a Fejlesztési Megállapodás 3. d.) pontjában rögzített elvekre, valamint a halasztott önerő fizetési lehetőségre Felek kijelentik, hogy*

* *a* ***Főváros által megvalósított fejlesztés során*** *felmerült - fővárosi önerő igénybevételével teljesített - Kerületet érintő elszámolható teljes nettó építési költségek (ide értve a vállalkozói előleget is) 6%-át, továbbá a sávos/nyomvonalas helyreállítást meghaladó, Kerület által igényelt útburkolat helyreállítás el nem számolható teljes költségét (a továbbiakban együtt: kerületi hozzájárulás)* ***a Kerület egy összegben téríti meg a Főváros részére*** *a fővárosi lehívó levél kézhezvételét követő 15 banki napon belül*

***A Felek a kerületi hozzájárulás keretösszegét és annak fizetési ütemezését az alábbiak szerint állapítják meg****:*

|  |  |  |  |  |  |
| --- | --- | --- | --- | --- | --- |
|  | *2014. év* | *2015. év* | ***2016. év*** | ***2017. év*** | *Összesen* |
| *A kerületi hozzájárulás tervezett ütemezése* | *0 Ft* | ***0 Ft*** | ***0 Ft*** | ***57 243 025 Ft*** | ***57 243 025 Ft*** |

* 1. Felek a Fizetési megállapodás II. pontját az alábbi bekezdésekkel egészítik ki:

„*A Főváros a tárgyi időszakban teljesített, a Kerületet érintő fejlesztésekre vonatkozó kifizetések alapján lehívó levelet küld a Kerületnek, amelyhez csatolja a kivitelező kollaudált számlamásolatait, a teljesítésigazolások és a kifizetéseket alátámasztó banki bizonylatok másolatait.*

*A Kerület vállalja, hogy a kerületi hozzájárulás összegét a Fővárosi lehívó levél kézhezvételét követően a Főváros számlájára 15 banki napon belül átutalja. Amennyiben a vállalt fizetési kötelezettségét a Kerület elmulasztja, a törvényes késedelmi kamat fizetésének terhével helyt áll a Főváros felé.*”

* 1. Felek a Fizetési megállapodás III. pontját az alábbiak szerint módosítják:

**Eredeti szöveg**

„*A jelen Megállapodás annak Felek általi aláírásával jön létre, és a Fejlesztési Megállapodásban foglaltak teljesüléséig marad hatályban*”.

**Módosított szöveg (módosuló rész vastagon szedve)**

„*A jelen* ***Fizetési*** *Megállapodás annak Felek általi aláírásával jön létre, és a* ***Fizetési*** *Megállapodásban foglaltak teljesüléséig marad hatályban*”.

1. **Záró rendelkezések**
   1. Felek kijelentik, hogy hatáskörrel rendelkező testületeik a Fizetési Megállapodás jelen módosítását jóváhagyták, és annak aláírását követően a Felekre nézve érvényes és kötelező. Felek képviselői a szükséges felhatalmazás birtokában, törvényes képviseleti jogkörükben járnak el. Felek rögzítik, hogy a Fizetési Megállapodás jelen módosítása harmadik személy hozzájárulásától nem függ.
   2. A Fizetési Megállapodás jelen módosításában nem szabályozott kérdésekben a mindenkori jogszabályok és a Fejlesztési Megállapodás rendelkezései az irányadóak. A Fizetési Megállapodás jelen módosítással nem érintett rendelkezései változatlan tartalommal érvényesek és hatályosak.
   3. A Fizetési Megállapodás jelen módosítása egymással minden tekintetben egyező tartalmú 8 (nyolc) eredeti példányban készült, amelyből mindkét Felet 4-4 (négy-négy) példány illeti meg.

**Mindezek tudomásulvétele jeléül a Fizetési Megállapodás jelen módosítását a Felek érvényesen aláírták az alábbi időpontban.**

Budapest, 2017.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Budapest Főváros Önkormányzata** képviseletében  Tarlós István főpolgármester megbízásából  dr. Szeneczey Balázs  főpolgármester-helyettes | **Budapest Főváros II. Kerületi Önkormányzat**  képviseletében  Dr. Láng Zsolt  polgármester |
| Pénzügyi ellenjegyzést végezte:  2017.  Verő Tibor  főosztályvezető  Pénzügyi Főosztály | Pénzügyi ellenjegyzést végezte:  2017. |
| Láttam, a főjegyző megbízásából:  Bárdonné dr. Benda Mónika  aljegyző | Láttam:    Dr. Szalai Tibor  jegyző |